# Angela Merkel

| Angela Dorotėja Merkel vok. *Angela Dorothea Merkel* |
| --- |
|  |
| Gimė | 1954 m. liepos 17 d.  Vokietija, Hamburgas |
| Sutuoktinis (-ė) | Ulrich Merkel (išsisk.), Joachim Sauer |
| Vaikai | - |
|  |
| Partija | Krikščionių demokratų partija (CDU) |
|  |
| Išsilavinimas | fizikė (Leipcigo universitetas) |
|  |
|  **Vikiteka** | Angela Merkel |
| Parašas |
|  |

**Angela Dorotėja Merkel** (vok. *Angela Merkel*, mergautinė pav. *Kasner*, g. 1954 m. liepos 17 d. Hamburge) – Vokietijos politikė ir buvusi mokslininkė, buvusi Vokietijos kanclerė (2005–2021 m.), Krikščionių demokratų sąjungos (KDS) vadovė (2000–2018 .m). Ji – pirmoji moteris, ėjusi abi šias pareigas, pirmoji Vokietijos kanclerė, gimusi po Antrojo pasaulinio karo, ir pirmoji Rytų Vokietijos kanclerė po Vokietijos susijungimo (nors iš tiesų ji gimusi Vakarų Vokietijoje).

## Biografija

A. Merkel gimė anglų bei lotynų kalbų mokytojos ir protestantų pastoriaus šeimoje. Joje augo 3 vaikai (brolis ir sesuo). Politikės senelis iš tėvo pusės – lenkų kariškis, kuris persikraustęs į Berlyną pasikeitė pavardę iš *Kazmierczak* į *Kasner*.

Baigusi mokyklą, 1973 m. išvyko studijuoti fiziką Leipcigo universitete, 1978 m. įgijo daktaro laipsnį ir pradėjo dirbti Fizikinės chemijos mokslų institute.

### Politinė karjera

Į politinę veiklą įsitraukė po Berlyno sienos griūties 1989 m.: įstojo į Demokratinio atsinaujinimo partiją, kuri 1989 m. pab. prisidėjo prie valdančiosios Krikščionių demokratų sąjungos. Pakviesta Lothar de Maiziere, po 1990 m. kovą vykusių rinkimų užėmusio Rytų Vokietijos premjero postą, tapo jo spaudos atstovo pavaduotoja.

Po Vokietijos susivienijimo 1990 metais, išrinkta į Bundestagą nuo Štralzundo-Šiaurės Pomeranijos-Riugeno rajono, esančio Meklenburgo-Pomeranijos žemėje. Vėliau, 1991 m., kanclerio Helmut Kohl paskirta moterų ir jaunimo teisių ministre ir tapo federacijos aplinkos, aplinkosaugos, branduolinės saugos ministre 1994 m. ir tarnavo iki 1998 m. Po KDS koalicijos pralaimėjimo 1998 metais, išrinkta generaline KGS sekretore, o 2000 m. – pirmąja partijos lydere moterimi. Vėliau perrinkta.

Būdama KDS vadove, po 2005 m. rinkimų į Bundestagą tapo kanclere (vėl išrinkta po 2009, 2013 ir 2017 m. rinkimų).

## Asmeninis gyvenimas

Universitete studijuodama fiziką, susipažino su fiziku Ulrichu Merkeliu. 1977 m. už jo ištekėjo, o 1982 m. išsiskyrė. 1998 m. ištekėjo antrąsyk – už chemijos profesoriaus Joachimo Sauerio.

## Šaltiniai

| Politinis postas
 |
| --- |
| Prieš tai: **Ursula Lehr** | **Moterų ir jaunimo reikalų ministrė** 1991–1994 | Po to: **Claudia Nolte** |
| Prieš tai: **Klaus Töpfer** | **Aplinkos apsaugos ir reaktorių saugos ministrė** 1994–1998 | Po to: **Jürgen Trittin** |
| Prieš tai: **Gerhard Schröder** | **Vokietijos kanclerė** 2005–2021 | Po to: **Olaf Scholz** |
| Prieš tai: **Matti Vanhanen** | **Europos Vadovų Tarybos pirmininkė** 2007 | Po to: **José Sócrates** |
| Partijos politinės pareigos |
| Prieš tai: **Peter Hintze** | **Krikščionių demokratų sąjungos generalinis sekretorė** 1998–2000 | Po to: **Ruprecht Polenz** |
| Prieš tai: **Wolfgang Schäuble** | **Krikščionių demokratų sąjungos pirmininkė** 2000–2018 | Po to: **Annegret Kramp-Karrenbauer** |
| Prieš tai: **Friedrich Merz** | **Parlamentinė lyderė CDU / CSU** 2002–2005 | Po to: **Volker Kauder** |
| Diplomatinis postas
 |
| Prieš tai: **Vladimir Putin** | **8 valstybių grupės pirmininkė** 2007 | Po to: **Yasuo Fukuda** |
| Akademinės pareigos |
| Prieš tai: **Jerzy Buzek** | **Europos kolegijos atidarymo ceremonijos oratorė** 2010 | Po to: **Giorgio Napolitano** |